शान्तिका अग्रदुत भगवान बुद्धको पावन जन्मभूमि कपिलवस्तुमा २०६७ पौष ३ देखि १० गतेसम्म आयोजना भैरहेको कपिलवस्तु महोत्सवले सम्पूर्ण नेपालीलाई गौरव एवं खुशी प्रदान गरेको छ । ऐतिहासिक सांस्कृतिक धार्मिक एवं सामरिक रुपमा विश्व माचमा अत्यन्तै महत्व राखेको कपिलवस्तु जिल्लाको विकास प्रवर्धन र संवर्द्धनमा यस महोत्सवको आयोजना कोशेढुंगा बन्दै जाने विश्वास हामीले लिएका छौं ।
